ai4bharat/Pralekha huggingface dataset:
చట్ట, న్యాయ మంత్రిత్వ శాఖ
న్యాయవ్యవస్థలో మౌలిక సదుపాయాల అభివృద్ధి కోసం కేంద్ర ప్రాయోజిక పథకం
న్యాయవ్యవస్థ లో మౌలిక సదుపాయాల అభివృద్ధి కోసం న్యాయ విభాగం  అమలు చేస్తున్న కేంద్ర ప్రయోజిత పతకం ప్రారంభమైనప్పటి నుంచీ కోర్టు భవనాల, డిజిటల్ కంప్యూటర్ గదుల, న్యాయవాదులకు హాళ్ళను, టాయిలెట్ సముదాయాలను, జ్యుడిషియల్ అధికారులకు నివాస వసతిని నిర్మించేందుకు రాష్ట్ర ప్రభుత్వాలకు వనరులను పెంచుతూ జిల్లా, ఆధీనకోర్టులలో న్యాయ వ్యవస్థ మౌలిక సదుపాయాలను పరివర్తనకు లోను చేస్తోంది.
ఇమేజ్
ఈ పథకం కింద నిధుల భాగస్వామ్య విధానం 60ః40 గా ఉండగా, 8 ఈశాన్య రాష్ట్రాలు, 2 హిమాలయ రాష్ట్రాలకు 90ః10గా, కేంద్రపాలిత ప్రాంతాలకు 100%గా ఉండనుంది.
ప్రధాన మంత్రి కార్యాలయం
గోవా విముక్తి దినం సందర్భం లో గోవాప్రజల కు అభినందనలను తెలిపిన ప్రధాన మంత్రి
గోవా విముక్తి దినం నాడు ప్రజలకు ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘గోవా ప్రజలకు ఇవే గోవా విముక్తి దినం తాలూకు అభినందన లు. గోవా కు విముక్తి ని సిద్ధింపచేయడం కోసం జరిగినటువంటి ఉద్యమం లో పాలుపంచుకొన్న వారందరి యొక్క మహత్తరమైన తోడ్పాటు ను మరియు సాహసాన్ని మనం ఈ రోజు న స్మరించుకొంటూ ఉంటాం. వారి దార్శనికత్వం ద్వారా మనం ప్రేరణ ను పొందుతూ, మరి గోవా అభివృద్ధి దిశ లో పాటుపడుతూ ఉన్నాం.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
వరుసగా రెండో రోజు, గడచిన 24 గంటలలో దేశంలో 6 లక్షలకుపైగా కోవిడ్ నిర్ధారణ పరీక్షలు
మొత్తంగా 2.14 కోట్లకుపైగా నమూనాల పరీక్ష
ప్రతి మిలియన్ కు పరీక్షలు 15568 కి పెంపు
మన దేశం ఈరోజు రెండో రోజు కూడా 6 లక్షలకు పైగా కోవిడ్ -19 పరీక్షలు నిర్వహించింది. కేంద్ర, రాష్ట్ర ప్రభుత్వాలు, కేంద్ర పాలిత ప్రభుత్వాలు పెద్ద ఎత్తున కోవిడ్ పరీక్షల నిర్వహణకు సంకల్పం చెప్పుకున్నాయి. కోవిడ్ చికిత్స లేదా హోం ఐసొలేషన్ కోసం ప్రాథమిక దశలో కేసుల గుర్తింపునకు పరీక్షలు నిర్వహించడం మౌలిక చర్యగా ఇవి చేపట్టాయి. దీనితో దేశంలో కోవిడ్ పరీక్షలు రోజు రోజుకూ పెరుగుతున్నాయి.
(దేశవ్యాప్తంగా క్రమంగా టెస్టింగ్ నెట్ వర్కును విస్తరించడం జరిగింది. గత 24 గంటలలో 6,19,652 పరీక్షలు నిర్వహించగా , ఇప్పటి వరకు నిర్వహించిన మొత్తం పరీక్షల సంఖ్య 2,14,84,402 కు చేరింది. ప్రతి పదిలక్షలకు జరుగుతున్న పరీక్షల సంఖ్య గణనీయంగా పెరిగి 15,568 కి చేరింది.
సమగ్ర టెస్ట్, ట్రాక్, ట్రీట్ వ్యూహం ప్రకారం , దేశంలో పరీక్షల ల్యాబ్ సదుపాయాల నెట్వర్కును నిరంతరం బలోపేతం చేస్తున్నారు. దేశవ్యాప్తంగా ప్రస్తుతం 1366 లేబరెటరీలు కోవిడ్ పరీక్షలు నిర్వహిస్తున్నాయి. . ఇందులో 920 ల్యాబ్లు ప్రభుత్వ రంగంలోని వి కాగా 446 ప్రైవేటు రంగంలోనివి. ఇందులో
-రియల్ టైమ్ ఆర్టి పిసిఆర్ ఆధారిత టెస్టింగ్ ల్యాబ్లు : 696 
-ట్రూనాట్ ఆధారిత పరీక్షా లేబరెటరీలు : 561 
-సిబిఎన్ఎఎటి ఆధారిత పరీక్షా లేబరెటరీలు :109 
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/,@MoHFW_INDIA .
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in ., @CovidIndiaSeva కు పంపవచ్చు
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.https://www.mohfw.gov.in/pdf/coronvavirushelplinenumber.pdf .
ప్రధాన మంత్రి కార్యాలయం
దేశ వారసత్వ పరిరక్షణకు సాగుతున్న కృషిపై ప్రధానమంత్రి ప్రశంసలు
దేశ వారసత్వ పరిరక్షణ కోసం ఎనలేని కృషి కొనసాగుతున్నదని ప్రధానమంత్రి శ్రీ నరేంద్ర మోదీ కొనియాడారు. ఆ మేరకు భారత వారసత్వాన్ని కాపాడటమే కాకుండా అందంగా తీర్చిదిద్దడానికి తాము కట్టుబడి ఉన్నామని శ్రీ మోదీ అన్నారు. కాగా, ‘ఐజిఎన్ఎసిఎ’ ప్రాంగణంలో వేద వారసత్వ పోర్టల్, కళావైభవ్ ను కేంద్ర హోం, సహకార శాఖల మంత్రి శ్రీ అమిత్ షా ప్రారంభించినట్లు ప్రభుత్వం తెలియజేసిందని పేర్కొంటూ ఇందిరాగాంధీ నేషనల్ సెంటర్ ఫర్ ఆర్ట్స్ చేసిన ట్వీట్లపై శ్రీ మోదీ ఈ మేరకు స్పందించారు.
వేద వారసత్వ పోర్టల్ను హిందీ, ఇంగ్లీషు భాషల్లో రూపొందించినట్లు ఢిల్లీలోని ‘ఐజిఎన్సిఎ’ తన ట్వీట్లో తెలిపింది. ఇందులో 18 వేలకుపైగా వేద మంత్రాల దృశ్య-శ్రవణ సారాంశాలు అందుబాటులో ఉన్నాయని వెల్లడించింది.
ఢిల్లీలోని తమ కేంద్రంలో చేపట్టిన తాజా కార్యక్రమాలపై ‘ఐజిఎన్సిఎ’ ట్వీట్పై ప్రధానమంత్రి స్పందిస్తూ:
“ఇదెంతో అసమాన ప్రయత్నం! దేశ వారసత్వ పరిరక్షణతోపాటు మరింత సుందరంగా తీర్చిదిద్దడానికి మా ప్రభుత్వం కట్టుబడి ఉంది” అని తన ట్వీట్లో పేర్కొన్నారు.
(
సాంస్కృతిక మంత్రిత్వ శాఖ
'భారత్: ప్రజాస్వామ్య మాత' భారతీయ ప్రజాస్వామ్య నైతికత సారాంశాన్ని సూచిస్తుంది.
జీ 20 శిఖరాగ్ర సదస్సు కోసం ఐ టీ పి ఓ హాల్ నంబర్ 14 లో 'భారత్: ప్రజాస్వామ్య మాత' పై భారత ప్రభుత్వ సాంస్కృతిక మంత్రిత్వ శాఖ 8-10 సెప్టెంబర్ 2023లలో ప్రదర్శనను నిర్వహించింది. ఈ సంగ్రహ అనుభవం మన దేశ ప్రజాస్వామ్య సంప్రదాయాలను ప్రదర్శించింది.




ఆమె స్వతంత్ర, విముక్త,ఆత్మవిశ్వాసంతో, ఆత్మస్థైర్యం తో ప్రపంచాన్ని సూటిగా చూస్తోంది. ఆమె పశ్చిమ భారతదేశంలోని మహిళలు ప్రతిరోజూ ధరించే ఆభరణాల వంటి ఆభరణాలను ధరిస్తుంది. శిల్పం యొక్క అసలు ఎత్తు 10.5 సెం.మీ. అయితే ప్రతిరూపం 5 అడుగుల ఎత్తు మరియు 120 కిలోల బరువు కాంస్యంతో రూపొందించబడింది.
భారతదేశంలో ప్రజాస్వామ్య చరిత్రను సందర్శకులు 26 ఇంటరాక్టివ్ ప్యానెల్ల ద్వారా 16 విభిన్న భాషలలో చదవవచ్చు మరియు ఆడియోను వినవచ్చు. ప్యానెల్లలో స్థానిక స్వపరిపాలన, ఆధునిక భారతదేశంలో ఎన్నికలు, కృష్ణదేవరాయలు, జైన ధర్మం తదితరాలు ఉన్నాయి. ప్రదర్శనను జీ 20 అప్లికేషన్లో డిజిటల్గా పొందవచ్చు.
ప్రజాస్వామ్యం భారతదేశంలో పురాతన భావన. భారతీయ మౌలిక విలువల ప్రకారం ప్రజాస్వామ్యం భావన అంటే సమాజంలో స్వేచ్ఛ, ఆమోదయోగ్యత, సమానత్వం మరియు కలుపుగోలు సమ్మిళితం వంటివి వాటి విలువలు. ఇది పౌరులు నాణ్యమైన మరియు గౌరవప్రదమైన జీవితాన్ని గడపడానికి అనుమతిస్తుంది. అందుబాటులో ఉన్న తొలి పవిత్ర గ్రంథాలైన ఋగ్వేదం మరియు అథర్వవేదం, సభ, సమితి మరియు సన్సద్ వంటి భాగస్వామ్య సంస్థలను సూచిస్తాయి, చివరి పదం ఇప్పటికీ మన పార్లమెంటును సూచిస్తుంది. ఈ దేశ ఇతిహాసాలైన రామాయణం మరియు మహాభారతాలు కూడా నిర్ణయాధికారంలో ప్రజలను భాగస్వామ్యం చేయడం గురించి మాట్లాడుతున్నాయి. పరిపాలించే అధికారం అర్హత లేదా ఉమ్మడి ఏకాభిప్రాయం ద్వారా పొందబడుతుంది కానీ వంశపారంపర్యంగా కాదు అని భారతీయ వచన సాహిత్య ఉదాహరణలలో కూడా ఉంది. పరిషత్ మరియు సమితి వంటి వివిధ ప్రజాస్వామిక సంస్థలలో ఓటరు యొక్క చట్టబద్ధతపై నిరంతరం చర్చలు జరుగుతూనే ఉన్నాయి. భారతీయ ప్రజాస్వామ్యం సత్యం, సహకారం, సహాయం, శాంతి, సానుభూతి మరియు సామూహిక ప్రజా బలం అనే నిజమైన ఉత్సవ ప్రకటన.
గృహ నిర్మాణం మరియు పట్టణ వ్యవహారాల మంత్రిత్వ శాఖ
రూ.53,175 కోట్ల విలువైన 3,131 స్మార్ట్ సిటీ ప్రాజెక్టులు పూర్తి
100 నగరాలను స్మార్ట్ సిటీలుగా అభివృద్ధి చేసేందుకు భారత ప్రభుత్వం 25 జూన్ 2015న స్మార్ట్ సిటీస్ మిషన్ ని ప్రారంభించింది. జనవరి 2016 నుండి జూన్ 2018 వరకు 4 రౌండ్లలో పోటీల ద్వారా నగరాలను ఎంపిక చేశారు. 12 నవంబర్ 2021 నాటికి ఈ స్మార్ట్ సిటీలు రూ.1,84,998 కోట్ల విలువైన 6,452 ప్రాజెక్ట్లకు దాదాపు టెండర్లను ఆహ్వానించాయి; వీటిలో రూ. 1,56,571 కోట్ల విలువైన 5,809 ప్రాజెక్ట్లలో వర్క్ ఆర్డర్లు జారీ చేయబడ్డాయి. రూ.53,175 కోట్ల విలువైన వాటిలో మొత్తం 3,131 ప్రాజెక్ట్లు పూర్తయ్యాయి. 12 నవంబర్ 2021 నాటికి, కేంద్ర ప్రభుత్వం రాష్ట్రాలు/ కేంద్రపాలిత ప్రాంతాలకు వాటి స్మార్ట్ సిటీల కోసం రూ. 27,235 కోట్ల నిధులను విడుదల చేసింది. జనవరి, 2016లో రౌండ్-1లో ఎంపిక చేసిన 20 స్మార్ట్ సిటీలలోని ప్రాజెక్ట్ల స్థితి క్రింద ఇవ్వబడింది:

|
|
స్మార్ట్ సిటీ
|
|
టెండర్ దశ
|
|
వర్క్ ఆర్డర్ దశ
|
|
పూర్తియిన పనులు
|
|
మొత్తం ప్రాజెక్ట్లు
|
|
మొత్తం సొమ్ము
|
|
మొత్తం ప్రాజెక్ట్లు
|
|
మొత్తం
|
|
మొత్తం ప్రాజెక్ట్లు
|
|
మొత్తం సొమ్ము
|
|
మొత్తం ప్రాజెక్ట్లు
|
|
మొత్తం
|
|
రౌండ్-1

|
|
142
|
|
11,874
|
|
565
|
|
26,877
|
|
1,203
|
|
20,129
|
|
1,910
|
|
58,880
రౌండ్-1లో ఎంపిక చేసిన స్మార్ట్ సిటీల మొత్తం స్మార్ట్ సిటీ ప్రతిపాదనలలో  భాగమైన రూ.58,880 కోట్ల విలువైన 1,910 ప్రాజెక్ట్లలో రూ.47,006 కోట్ల  విలువైన 1,768 ప్రాజెక్టులు  పూర్తయ్యాయి లేదా అమలులో ఉన్నాయి. ఎస్సీఎం అమలు వ్యవధి జూన్ 2023 వరకు పొడిగించబడింది. అన్ని రౌండ్-I నగరాలు నిర్ణీత సమయంలో తమ ప్రాజెక్ట్లను పూర్తి చేయాలని భావిస్తున్నారు.
గృహనిర్మాణం మరియు పట్టణ వ్యవహారాల మంత్రిత్వ శాఖ సహాయ మంత్రి శ్రీ కౌశల్ కిషోర్ ఈ రోజు రాజ్యసభకు ఇచ్చిన లిఖితపూర్వక సమాధానంలో ఈ సమాచారాన్ని తెలియజేశారు.
నూతన మరియు పునరుత్పాదక శక్తి మంత్రిత్వ శాఖ
1000 మెగావాట్ల సోలార్ పవర్ ప్రాజెక్టు కోసం ఎస్జెవిఎన్ గ్రీన్ ఎనర్జీ లిమిటెడ్తో రూ. 4,445 కోట్ల రుణ ఒప్పందంపై సంతకాలు చేసిన ఐఆర్ ఇడిఎ
రాజస్థాన్ బికనీర్లో 1,000 మెగావాట్ల సౌర విద్యుత్ ప్రాజెక్టు కోసం ఎస్జెవిఎన్ గ్రీన్ ఎనర్జీ లిమిటెడ్తో రూ. 4,444.71 కోట్ల చారిత్రక రుణ ఒప్పందంపై ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ లిమిటెడ్  సంతకాలు చేసింది.
ఐఆర్ఇడిఎ నిధులతో నిర్మితమవుతున్న ఈ ప్రాజెక్టు బికనీర్ -2  400/200 కెవి సబ్స్టేషన్ లను అనుసంధానం చేస్తుంది. విజిఎఫ్ మద్దతుపై ఆధారపడి పోటీ బిడ్డింగ్ ప్రక్రియ ద్వారా గ్రిడ్ కనెక్టెడ్ సోలార్ పివి పవర్ ప్రాజెక్టు అభివృద్ధి కోసం సిపిఎస్యు ఫేజ్-2,  పథకం కింద ఐఆర్ ఇడిఎ విడుదల చేసిన టెండర్ ద్వారా ఎస్జెవిఎన్ ఈ ప్రాజెక్టును కైవసం చేసుకుంది.
ఈ సందర్భంగా మాట్లాడుతూ, 100 మెగావాట్ల సోలార్ ప్రాజెక్టు కోసం ఎస్జిఇఎల్కు అత్యధిక రుణ మొత్తాన్ని ఐఆర్ఇడిఎ మంజూరు చేయడం మాకు హర్షదాయకం అని ఐఆర్ఇడిఎ సిఎండి అన్నారు. 2030 నాటికి శిలాజేతర ఇంధనాల వాటా 50%గా ఉండాలని భారత ప్రభుత్వం పెట్టుకున్న లక్ష్యానికి ఇటువంటి సహకారం ద్వారా మేము మద్దతునందించగలుగు తున్నాము. అంతేకాకుండా, ఈ భాగస్వామ్యం హరిత పెట్టుబడుదారలను ఆకర్సించడమే కాక ప్రత్యక్ష, పరోక్ష ఉపాధి అవకాశాలను కలిగిస్తుంది.
ఐఆర్ఇడిఎ సిఎండి శ్రీ ప్రదీప్ కుమార్ ద్వాస్ , ఎస్జెవిఎన్ సిఎండి శ్రీ నందలాల్ శర్మల సమక్షంలో డిజిఎం  శ్రీ ప్రదీప్త కుమార్ రాయ్, సిఇఒ  శ్రీ ఎస్.ఎల్. శర్మ ఐఆర్ఇడిఎ కార్పొరేట్ కార్యాలయంలో ఈ రుణ ఒప్పందంపై సంతకాలు చేశారు. ఈ కార్యక్రమంలో ఐఆర్ఇడిఎ  డైరెక్టర్ శ్రీ చింతన్ షా, ఎస్జెవిఎన్  డైరెక్టర్ శ్రీ ఎ.కె. సింగ్, సిఎఫ్ఒ డాక్టర్ ఆర్.సి. శర్మ, ఐఆర్ఇడిఎ జిఎం  శ్రీమతి దేబజనీ భాటియా, ఇతర సీనియర్ అధికారులు పాల్గొన్నారు.
ప్రధాన మంత్రి కార్యాలయం
భారత వ్యవసాయ రంగంలో స్వయం సమృద్ధి దిశగా ప్రొఫెసర్ ఎం.ఎస్. స్వామినాథన్ కృషిపై తన ఆలోచనలను అక్షరబద్ధం చేసిన ప్రధానమంత్రి
భారత వ్యవసాయ రంగంలో స్వయం సమృద్ధి సాధనకు ప్రొఫెసర్ ఎం.ఎస్.స్వామినాథన్ కృషిపై ప్రధానమంత్రి శ్రీ నరేంద్ర మోదీ తన ఆలోచనలను అక్షరబద్ధం చేశారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“వ్యవసాయ రంగంలో భారతదేశాన్ని స్వయం సమృద్ధం చేయడానికి ప్రొఫెసర్ ఎం.ఎస్. స్వామినాథన్ చిరస్మరణీయ కృషి చేశారు. దీనికి సంబంధించి నా ఆలోచనలు కొన్నింటిని గ్రంథస్థం చేశాను. మన రైతుల సౌభాగ్యం కోసం ఆయన అవిరళ కృషి చేశారు” అని పేర్కొంటూ ఈ రచన ఆంగ్లభాష లింకు https://www.narendramodi.in/prof-swaminathan-s-unyielding-commitment-eng ను ప్రజలతో పంచుకున్నారు. అదేవిధంగా దీనికి సంబంధించిన హిందీ భాష లింకు https://www.narendramodi.in/hi/prof-swaminathan-s-unyielding-commitment-hin ను పంచుకుంటూ- “ఇవాళ మన దేశంలో మనం చూస్తున్న ఆధునిక-ప్రగతిశీల వ్యవసాయానికి ప్రొఫెసర్ ఎం.ఎస్.స్వామినాథన్ పునాది వేశారు. నా ఈ వ్యాసం ఆయన అమూల్య, నిర్విరామ కృషికి అంకితం చేస్తున్నాను” అని ప్రధాని పేర్కొన్నారు.
ప్రధాన మంత్రి కార్యాలయం
మహారాష్ట్రలోని రాయ్గఢ్ బస్సు దుర్ఘటనలో ప్రాణనష్టంపై ప్రధాని సంతాపం
ప్రధానమంత్రి జాతీయ సహాయ నిధినుంచి పరిహారం ప్రకటన
మహారాష్ట్రలోని రాయ్గఢ్లో సంభవించిన బస్సు ప్రమాదంలో ప్రాణనష్టం వాటిల్లడంపై ప్రధానమంత్రి శ్రీ నరేంద్ర మోదీ దిగ్భ్రాంతి వ్యక్తం చేశారు. ఈ దుర్ఘటనలో మరణించినవారి కుటుంబాలకు ప్రధానమంత్రి జాతీయ సహాయ నిధినుంచి పరిహారం అందజేస్తామని ప్రకటించారు.
ఈ మేరకు ప్రధానమంత్రి కార్యాలయం వరుస ట్వీట్లలో పంపిన సందేశాల్లో:
“మహారాష్ట్రలోని రాయ్గఢ్లో బస్సు ప్రమాదం నన్నెంతో బాధించింది. ఈ దుర్ఘటనలో ప్రాణాలు కోల్పోయినవారి కుటుంబాలకు నా సంతాపం తెలియజేస్తున్నాను. గాయపడినవారు త్వరగా కోలుకోవాలని ఆ దైవాన్ని ప్రార్థిస్తున్నాను. బాధితులకు రాష్ట్ర ప్రభుత్వం అవసరమైన మేర సహాయం అందిస్తోంది: ప్రధానమంత్రి” అని పేర్కొంది.
“అంతేకాకుండా ప్రధానమంత్రి జాతీయ సహాయ నిధి నుంచి మృతుల కుటుంబాలకు రూ.2 లక్షల వంతున, క్షతగాత్రులకు రూ.50వేల చొప్పున పరిహారం అందించబడుతుంది: ప్రధానమంత్రి” అని తెలిపింది.
రక్షణ మంత్రిత్వ శాఖ
ఇంటర్నెట్ కోసం సురక్షితమైన అప్లికేషన్ ను  ప్రారంభించిన సైన్యం
ఆత్మ నిర్భర్ భారత్ సాధనలో భాగంగా భారతీయ సైన్యం సరళమైన, సురక్షితమైన మెస్సేజింగ్ అప్లికేషన్ను సెక్యూర్ అప్లికేషన్ ఫర్ ఇంటర్నెట్  అభివృద్ధి చేసింది. ఇంటర్నెట్పై ఆండ్రాయిడ్ వేదిక కోసం ఉద్దేశించిన ఈ అప్లికేషన్ ఎండ్ టు ఎండ్ సెక్యూర్ వాయిస్, టెక్ట్స్, వీడియో కాలింగ్ సురక్షితంగా సాగేలా మద్దతు ఇస్తుంది. ఈ అప్లికేషన్ ప్రస్తుతం వాణిజ్యపరంగా అందుబాటులో ఉన్న వాట్సాప్, టెలిగ్రాం, ఎస్ ఎ ఎం వి ఎడి, జిఐఎమ్ ఎస్ ను ఈ నమూనా పోలి ఉండటమే కాకుండా, ఎండ్ టు ఎండ్ సంకేత నిక్షిప్త సందేశం  మెసేజింగ్ ప్రోటోకాల్ను ఉపయోగిస్తుంది. స్థానిక అంతర్గత సర్వర్లు, కోడింగ్ లో సురక్షితమైన లక్షణాలను ఎస్ ఎఐ కలిగి ఉండటమే కాదు, అవసరాలను బట్టి సవరించుకునేందుకు అనుగుణంగా ఉంటుంది.
ఈ అప్లికేషన్ను సిఇఆర్టి నియమిత అంతర్గత ఆడిటర్, ఆర్మీ సైబర్ గ్రూప్లు పరీక్షించాయి. మేథో సంపత్తి హక్కుల కోసం దాఖలు, ఎన్ ఐసి పై మౌలిక సదుపాయాల ఏర్పాటు, ఐఒఎస్ ప్లాట్ఫాంపై పని చేయడం ప్రస్తుతం పురోగమనంలో ఉన్నాయి. సైన్యంలో సురక్షితమైన మెసేజింగ్ సేవల సౌలభ్యం కోసం ఎస్ ఎఐని సైన్యం మొత్తం ఉపయోగించనుంది.
అప్లికేషన్ ప్రయోజనాలను సమీక్షించిన రక్షణ మంత్రి దానిని అభివృద్ధి చేసిన కల్నల్ సాయి శంకర్ నైపుణ్యాలను, బుద్ధి కుశలతను ప్రసంశించారు.
నౌకారవాణా మంత్రిత్వ శాఖ
పోర్టుల ఆధునీకరణ
సాగరమాల కార్యక్రమంలో భాగంగా 800కు పైగా ప్రాజెక్టులు రూ. 5.4 లక్షల కోట్ల అంచనా వ్యయంతో గుర్తించారు. సాగరమాల ప్రాజెక్టులలో ఇప్పటికే ఉన్న ఓడరేవులు మరియు టెర్మినల్స్ ఆధునికీకరణ, కొత్త పోర్టులు, టెర్మినల్స్, రోరో & టూరిజం జెట్టీలు, పోర్ట్ కనెక్టివిటీ పెంపుదల, అంతర్గత జలమార్గాలు, లైట్హౌస్ టూరిజం, ఓడరేవు చుట్టూ పారిశ్రామికీకరణ, నైపుణ్యాభివృద్ధి, సాంకేతిక కేంద్రాలు మొదలైన వివిధ వర్గాల ప్రాజెక్టులు ఉన్నాయి. ప్రాజెక్టులు సాగరమాల యొక్క ఐదు ప్రధాన అంశాలుగా వర్గీకరించబడ్డాయి.
ఓడరేవు ఆధునీకరణ కింద 241 ప్రాజెక్టులు దాదాపు రూ. 2.5 లక్షల కోట్లతో చేపట్టారు. మంత్రిత్వ శాఖ పాక్షికంగా 20 పోర్టుల ఆధునికీకరణ ప్రాజెక్టులకు రూ. 1,191 కోట్లతో చేపట్టింది. ఈ మొత్తం 20 ప్రాజెక్టుల్లో రూ. 157 కోట్ల విలువైన 4 ప్రాజెక్టులు పూర్తయ్యాయి. రూ.868 కోట్ల విలువైన 11 ప్రాజెక్టులు పురోగతిలో ఉన్నాయి. ఓడరేవుల ఆధునికీకరణ ప్రాజెక్టుల రాష్ట్రాల వారీ వివరాలు అనుబంధం Iలో అందించబడ్డాయి.
పారాదీప్ పోర్ట్లో 4 ప్రధాన సామర్థ్యంతో కూడిన మౌలిక సదుపాయాల ప్రాజెక్టులు రూ. 3264 కోట్లు గత 7 సంవత్సరాలలో అమలు చేయబడ్డాయి. ఈ ప్రాజెక్టులు పోర్టు సామర్థ్యాన్ని 55 ఎంటిపిఏ మేర పెంచాయి. పారాదీప్ పోర్ట్లో పోర్టు ఆధునీకరణ ప్రాజెక్టుల వివరాలు అనుబంధం IIలో అందించబడ్డాయి.
వీటితో పాటు కేప్ సైజు నౌకలను నిర్వహించడానికి బిఓటి ప్రాతిపదికన వెస్ట్రన్ డాక్ను అభివృద్ధి చేయడంతో సహా అంతర్గత నౌకాశ్రయ సౌకర్యాలను డీపెనింగ్ మరియు ఆప్టిమైజేషన్కు రూ.3004.63 కోట్లు మంజూరు చేయబడ్డాయి.
ఒడిశా రాష్ట్రంలోని గోపాల్పూర్ నోటిఫైడ్ నాన్ మేజర్ పోర్ట్గా ఉంది. నాన్-మేజర్ పోర్టులు సంబంధిత రాష్ట్ర ప్రభుత్వాల పరిపాలనా నియంత్రణలో ఉన్నాయి. బూస్ట్ ప్రాతిపదికన పిపిపి మోడ్ ద్వారా గోపాల్పూర్ పోర్ట్స్ లిమిటెడ్  ద్వారా గోపాల్పూర్ పోర్ట్ అభివృద్ధి చేయబడిందని మరియు కార్యాచరణలో ఉందని ఒడిశా ప్రభుత్వం తెలియజేసింది. కాబట్టి, గోపాల్పూర్ పోర్టు సామర్థ్యాన్ని ఆధునీకరించడం మరియు పెంచడం జీపీఎల్ బాధ్యత.
అనుబంధం I
సాగరమాల కింద పోర్ట్ ఆధునీకరణలో పాక్షికంగా నిధులు సమకూర్చిన ప్రాజెక్టుల రాష్ట్రాల వారీగా వివరాలు కార్యక్రమం
|
|
రాష్ట్రం/ యూటీ
|
|
# ప్రాజెక్ట్లు
|
|
ప్రాజెక్ట్ వ్యయం

|
|
మంజూరుచేయబడ్డ నిధులు 
|
|
ఆంధ్రప్రదేశ్
|
|
1
|
|
86
|
|
43
|
|
డామన్ & డయ్యూ
|
|
2
|
|
92
|
|
46
|
|
గోవా
|
|
1
|
|
14
|
|
7
|
|
కర్ణాటక
|
|
3
|
|
263
|
|
74
|
|
కేరళ
|
|
4
|
|
72
|
|
57
|
|
మహారాష్ట్ర
|
|
2
|
|
184
|
|
92
|
|
పుదుచ్చేరి
|
|
1
|
|
44
|
|
44
|
|
తమిళనాడు
|
|
5
|
|
356
|
|
147
|
|
పశ్చిమ బెంగాల్
|
|
1
|
|
81
|
|
40
|
|
మొత్తము
|
|
20
|
|
1191
|
|
550
అనుబంధం II
పారాదీప్ పోర్ట్ వద్ద పోర్ట్ ఆధునీకరణ ప్రాజెక్టుల వివరాలు
|
|
క్రమ సంఖ్య
|
|
ప్రాజెక్ట్ పేరు
|
|
ప్రాజెక్ట్ వ్యయం 
|
|
సామర్థ్యం జోడించబడింది
|
|
1
|
|
బిఓటి ప్రాతిపదికన కంటైనర్లతో సహా శుభ్రమైన కార్గోను నిర్వహించడానికి బహుళార్ధసాధక బెర్త్ అభివృద్ధి
|
|
431
|
|
5 ఎంటీపిఏ
|
|
2
|
|
బిఓటీ ప్రాతిపదికన ఇనుప ఖనిజం ఎగుమతులను నిర్వహించడానికి కొత్త ఇనుప ఖనిజం బెర్త్ అభివృద్ధి
|
|
740
|
|
10 ఎంటీపిఏ
|
|
3
|
|
బిఓటీ ప్రాతిపదికన ఈక్యూ1- ఈక్యూ2 మరియు ఈక్యూ3 బెర్త్ల యాంత్రీకరణ
|
|
1438
|
|
30 ఎంటీపిఏ
|
|
4
|
|
బిఓటీ ప్రాతిపదికన బొగ్గు దిగుమతులను నిర్వహించడానికి కొత్త బొగ్గు అభివృద్ధి
|
|
656
|
|
10 ఎంటీపిఏ
ఈ సమాచారాన్ని కేంద్ర ఓడరేవులు, షిప్పింగ్ మరియు జలమార్గాల శాఖ మంత్రి శ్రీ సర్బానంద సోనోవాల్ లోక్సభకు లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
చౌధరీ అజిత్ సింహ్ గారి కన్నుమూత పట్ల సంతాపం తెలిపిన ప్రధాన మంత్రి
పూర్వ కేంద్ర మంత్రి చౌధరీ అజిత్ సింహ్ గారి కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
చౌధరీ అజిత్ సింహ్ గారి మృతి పట్ల ప్రధాన మంత్రి ఒక ట్వీట్ లో ప్రగాఢ దు:ఖాన్ని వ్యక్తం చేశారు. రైతు ల సంక్షేమం విషయం లో చౌధరీ అజిత్ సింహ్ గారి సమర్పణభావాన్ని, కేంద్ర ప్రభుత్వం లో అనేక విభాగాల తాలూకు బాధ్యతల ను కుశలతపూర్వకంగా నిర్వహించగలిగిన ఆయన సామర్థ్యాన్ని ప్రధాన మంత్రి గుర్తు కు తెచ్చుకొన్నారు. శ్రీ చౌధరీ అజిత్ సింహ్ గారి కుటుంబానికి, ఆయన ను అభిమానించే వారికి శ్రీ నరేంద్ర మోదీ తన సంతాపాన్ని వ్యక్తం చేశారు.
మంత్రిమండలి
లక్ష్మీ విలాస్ బ్యాంక్ ను డిబిఎస్ బ్యాంక్ ఇండియా లిమిటెడ్ తో కలిపే పథకానికి ఆమోదం తెలిపిన మంత్రిమండలి
లక్ష్మీ విలాస్ బ్యాంక్ లిమిటెడ్  ని డిబిఎస్ బ్యాంక్ ఇండియా లిమిటెడ్  తో విలీనం చేసే పథకానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదాన్ని తెలిపింది. డిపాజిట్దారుల హితాన్ని పరిరక్షించడాన్ని , ఆర్థికపరమైన, బ్యాంకింగ్ రంగానికి సంబంధించిన స్థిరత్వాన్ని దృష్టిలో పెట్టుకొని బ్యాంకింగ్ రెగ్యులేశన్ యాక్ట్, 1949 లో 45వ సెక్శన్ కు అనుగుణంగా భారతీయ రిజర్వు బ్యాంకు  నివేదన ప్రకారం విలీనీకరణ పథకాన్ని రూపొందించడం జరిగింది. దీనితో పాటే ఆర్ బిఐ ప్రభుత్వ సలహాను అందుకొని డిపాజిట్దారుల హితాన్ని రక్షించడం కోసం ఈ నెల 17 న ఎల్విబి కి 30 రోజుల పాటు మోరటోరియమ్ ను  విధించింది. ప్రభుత్వాన్ని సంప్రదించి ఎల్విబి డైరెక్టర్ల బోర్డు కన్నా పైన ఒక పరిపాలకుడిని కూడా ఆర్ బిఐ నియమించింది.
ప్రజల వద్ద నుంచి, సంబంధిత వర్గాల నుంచి అభ్యంతరాలను, సూచనలను, సలహాల ను ఆహ్వానించిన అనంతరం ఆర్బిఐ విలీనీకరణ పథకానికి రూపకల్పన చేసి, ఆ పథకాన్ని ప్రభుత్వ మంజూరు కోసం నివేదించింది. ఈ పని ని మోరటోరియమ్ కాలం ముగిసే కంటే ఎంతో ముందే ముగించడమైంది. మోరటోరియమ్ కారణంగా బ్యాంకు డిపాజిట్దారులకు నగదు ను ఉపసంహరించుకోవడంలో ఎదురయ్యే ఇబ్బంది ని తగ్గించాలనే ఉద్దేశ్యంతోనే ఈ పని ని చేయడం జరిగింది. ఈ పథకానికి ఆమోదం లభించిన తరువాత ఓ తగిన రోజు న ఎల్విబి ని డిబిఐఎల్ తో కలిపివేయడం జరుగుతుంది. అప్పుడు, డిపాజిట్దారులు వారి డబ్బును తీసుకోవడంలో మరెలాంటి ఆంక్షలు ఉండబోవు.
డిబిఐఎల్ అనేది ఒక బ్యాంకింగ్ కంపెనీ. దీనికి ఆర్బిఐ లైసెన్సు దక్కింది. ఇది పూర్తి యాజమాన్యాన్ని కలిగివున్న సబ్సిడియరీ మాడల్ లో భారతదేశం లో కార్యకలాపాలను నిర్వహిస్తోంది. డిబిఐఎల్ కు బలమైన ఆస్తి అప్పుల పట్టీ  ఉంది. దాని దగ్గర తగినంత మూలధనం కూడా ఉంది. వీటికి తోడు, ఆసియా లో ఒక ప్రముఖ ఆర్థిక సేవల సమూహం అయినటువంటి డిబిఎస్ వైపు నుంచి చక్కని అండదండలు కూడా డిబిఐఎల్ కు లభిస్తున్నాయి. 18 మార్కెట్ లలో డిబిఎస్ కార్యకలాపాలు సాగుతున్నాయి. దీని ముఖ్య కార్యాలయం సింగపూర్ లో ఉంది. డిబిఎస్ సింగపూర్ స్టాక్ మార్కెట్ లో కూడా నమోదైంది. విలీనీకరణం అనంతరం డిబిఐఎల్ సంయుక్త బ్యాలెన్స్ శీట్ సుదృఢంగా ఉంటుంది. దీని శాఖల సంఖ్య పెరిగి 600 కు చేరుకొంటుంది.
ఎల్విబి త్వరిత గతి న విలీనం చేసి దాని సమస్య కు పరిష్కారాన్ని వెతకడం, స్వచ్ఛమైన బ్యాంకింగ్ వ్యవస్థ ను నెలకొల్పాలన్న ప్రభుత్వ వచనబద్ధత కు అనుగుణం గా ఉంది. అలాగే ఇది ఒక పక్క డిపాజిట్దారుల, సాధారణ ప్రజల ప్రయోజనాలను కాపాడుతూనే, మరొక పక్క ఆర్థిక వ్యవస్థ కు సైతం మేలు చేసేదే.
(
ప్రధాన మంత్రి కార్యాలయం
క్వాడ్ నేతల శిఖరాగ్ర సమ్మేళనం సందర్భంగా ఆస్ట్రేలియా ప్రధానమంత్రితో సమావేశమైన ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్ర మోదీ , జపాన్ లోని టోక్యోలీ 2022 మే 24న క్వాడ్ నేతల సమావేశం సందర్భంగా ఆస్ట్రేలియా ప్రధానమంత్రి శ్రీ ఆంథోనీ అల్బెనీస్ తో ద్వైపాక్షిక సమావేశం నిర్వహించారు.
ఆస్ట్రేలియాలో జరిగిన ఎన్నికలలో విజయం సాధించినందుకు అల్బనీస్ ను ప్రధానమంత్రి అభినందించారు. సమగ్ర వ్యూహాత్మక భాగస్వామ్యం కింద బహుముఖ సహకారానికి సంబంధించిన పలు అంశాలను ఇరువురు నాయకులు సమీక్షించారు. ఈ సందర్భంగా వారు వాణిజ్యం, పెట్టుబడులు, రక్షణ ఉత్పత్తులు, పునరుత్పాదక ఇంధనం, హరిత హైడ్రోజన్, విద్య , శాస్త్ర సాంకేతిక విజ్ఞానం, వ్యవసాయ పరిశోధన, ప్రజలకు - ప్రజలకు మధ్య సంబంధాలు తదితర అంశాలను సమీక్షించారు. ఇరుదేశాల ద్వైపాక్షిక సంబంధాలలో సాను కూల వేగాన్ని కొనసాగించాలన్న తమ బలమైన ఆకాంక్షను ఇరువురు ప్రధానమంత్రులు వ్యక్తం చేశారు.
వీలైనంత త్వరగా భారత్లో పర్యటించాల్సిందిగా ఆస్ట్రేలియా ప్రధానమంత్రిని , శ్రీ నరేంద్ర మోదీ కోరారు.
విద్యుత్తు మంత్రిత్వ శాఖ
పునరుత్పాదక ఇంధన వ్యాపారం కోసం జాయింట్ వెంచర్ కంపెనీని ఏర్పాటు చేయడానికి ఒ.ఎన్.జి.సి.తో. ఒప్పందం కుదుర్చుకున్న - ఎన్.టి.పి.సి.
ఆర్.ఈ. ప్రాజెక్టులు, నిల్వ, ఇ-మొబిలిటీ & ఈ.ఎస్.జి.  సాధికార ప్రాజెక్టులలో అవకాశాలను అన్వేషిస్తున్న - మహారాత్నాలు.
విద్యుత్ మంత్రిత్వ శాఖలోని ప్రభుత్వ రంగ సంస్థ ఎన్టిపిసి లిమిటెడ్, పెట్రోలియం & సహజ వాయువు మంత్రిత్వశాఖలోని ప్రభుత్వ రంగ సంస్థ చమురు, సహజవాయువు కార్పొరేషన్  పునరుత్పాదక ఇంధన వ్యాపారం కోసం జాయింట్ వెంచర్ కంపెనీని ఏర్పాటు చేయడానికి అవగాహన ఒప్పందం  పై సంతకం చేశాయి. ఈ ఒప్పందం ద్వారా రెండు కంపెనీలు పునరుత్పాదక శక్తిలో తమదైన ముద్ర వెయ్యాలని ఎదురుచూస్తున్నాయి.
ఈ ఒప్పందంపై ఎన్టిపిసి డైరెక్టర్  శ్రీ ఎ కె గుప్తా, ఒఎన్జిసి డైరెక్టర్  మరియు ఇన్ఛార్జ్ బిజినెస్ డెవలప్మెంట్ అండ్ జాయింట్ వెంచర్ శ్రీ సుభాష్ కుమార్ సంతకం చేశారు. వీడియో కాన్ఫరెన్స్ పద్ధతిలో జరిగిన ఈ ఎంఓయూ పై సంతకం చేసే కార్యక్రమంలో ఎన్టిపిసి సిఎండి శ్రీ గుర్దీప్ సింగ్, మరియు ఒఎన్జిసి సిఎండి శ్రీ శశి శంకర్, ఇతర డైరెక్టర్లు మరియు రెండు సంస్థల అధికారులు పాల్గొన్నారు.
అవగాహన ఒప్పందం ప్రకారం, ఎన్టిపిసి మరియు ఒఎన్జిసి భారతదేశంలోనూ, విదేశాల్లోనూ ఆఫ్ షోర్ పవన మరియు ఇతర పునరుత్పాదక ఇంధన ప్రాజెక్టుల ఏర్పాటును అన్వేషిస్తాయి.
వారు సుస్థిరత, నిల్వ, ఇ-మొబిలిటీ మరియు ఈ.ఎస్.జీ.  కంప్లైంట్ ప్రాజెక్టులలోని అవకాశాలను కూడా అన్వేషించాలి.
ఎన్టిపిసి ప్రస్తుతం దాని పోర్ట్ఫోలియోలో 920 మెగావాట్ల పునరుత్పాదక విద్యుత్ ప్రాజెక్టులను మరియు నిర్మాణంలో ఉన్న 2300 మెగావాట్ల ఆర్ఇ ప్రాజెక్టులను కలిగి ఉంది. ఈ ఒప్పందంతో, ఎన్టిపిసి తన పునరుత్పాదక ఇంధన సామర్థ్యం పెంచే కార్యక్రమాన్ని వేగవంతం చేస్తుంది మరియు ఆఫ్ షోర్ లో పవన విద్యుత్తు మరియు విదేశాలలో పునరుత్పాదక ఇంధన ప్రాజెక్టులను విస్తరించనుంది. ఇది 2032 నాటికి భారతదేశపు అతిపెద్ద విద్యుత్ ఉత్పత్తి సంస్థ అయిన ఎన్.టి.పి.సి 32 గిగా వాట్ల పునరుత్పాదక ఇంధన ప్రాజెక్టుల లక్ష్యాన్ని సాధించడానికి సహాయపడుతుంది.
ఒఎన్జిసిలో 176 మెగావాట్ల పునరుత్పాదక పోర్ట్ఫోలియో ఉంది, ఇందులో 153 మెగావాట్ల పవన శక్తి మరియు 23 మెగావాట్ల సౌర విద్యుత్తు ఉన్నాయి. ఈ అభివృద్ధి పునరుత్పాదక విద్యుత్ వ్యాపారంలో ఒఎన్జిసి యొక్క ఉనికిని పెంచుతుంది మరియు 2040 నాటికి 10 జిగా వాట్ల పునరుత్పాదక శక్తిని తన పోర్ట్ఫోలియోకు చేర్చాలనే ఆశయాన్ని కలిగిస్తుంది.
ఎన్టిపిసి గ్రూప్ మొత్తం 62110 మెగావాట్ల సామర్థ్యంతో, ఎన్టిపిసిలో 70 పవర్ స్టేషన్లు ఉన్నాయి, వీటిలో 24 బొగ్గు, 7 కంబైన్డ్ సైకిల్ గ్యాస్ / లిక్విడ్ ఇంధనం, 1 హైడ్రో, 13 పునరుత్పాదక శక్తితో పాటు 25 జెవి పవర్ స్టేషన్లు ఉన్నాయి.
ఆర్థిక మంత్రిత్వ శాఖ
నాగాలాండ్ లో విద్యా ప్రమాణాల మెరుగుదల ప్రాజెక్ట్ పై సంతకాలు చేసిన భారత ప్రభుత్వం, ప్రపంచ బ్యాంక్
నాగాలాండ్ లో ఎంపిక చేసిన పాఠశాలల నిర్వహణ, విద్యా ప్రమాణాలు బోధనా ప్రమాణాలను మెరుగుపరచడానికి రూపొందిన ప్రాజెక్ట్ అమలుకు 68 మిలియన్ అమెరికా డాలర్ల రుణ ఒప్పందంపై భారత ప్రభుత్వం, నాగాలాండ్ రాష్ట్ర ప్రభుత్వం మరియు ప్రపంచ బ్యాంకులు ఈ రోజు సంతకాలు చేశాయి.
బోధనా పద్దతులను మెరుగుపరచడానికి, ఉపాధ్యాయుల వృత్తి నైపుణ్యాలను పెంపొందించడానికి, ఆన్ లైన్ విధాన పద్దతిలో విద్యను నేర్చుకోవడానికి, విద్యా బోధన అవకాశాలను కల్పించడంతో పాటు పథకాలు విధానాలు, కోవిడ్-19 లాంటి సవాళ్ళను ఎదుర్కొనే అంశంపై అవగాహన కల్పించాలన్న లక్ష్యంతో “నాగాలాండ్: విద్యా బోధన, వనరుల మెరుగుదల ప్రాజెక్టు" కు రూపకల్పన చేశారు. రాష్ట్రవ్యాపితంగా అమలు చేయనున్న ఈ ప్రాజెక్ట్ ద్వారా ప్రభుత్వ విద్యా వ్యవస్థలో 150,000 మంది విద్యార్థులు, 20,000 ఉపాధ్యాయులకు ప్రయోజనం కలుగుతుంది.
అభివృద్ధి వ్యూహంలో మానవ వనరుల అభివృద్ధి కీలకంగా ఉంటుందని గుర్తించిన ప్రభుత్వం ఈ దశలో చర్యలను అమలు చేస్తూ విద్యారంగంలో సమూల మార్పులను తీసుకుని రావడానికి చర్యలను అమలు చేస్తున్నాడని కేంద్ర ఆర్ధిక మంత్రిత్వ శాఖ ఆర్ధిక వ్యవహారాల అదనపు కార్యదర్శి శ్రీ. సి.ఎస్.మహాపాత్ర అన్నారు. విద్యాపరంగా విద్యార్థులు, ఉపాధ్యాయులు ఎదుర్కొంటున్న ప్రధాన సమస్యల పరిష్కారానికి ఈ ప్రాజెక్ట్ సహకరించి రాష్ట్రాభివృద్ధికి దోహదపడుతుందని ఆయన వివరించారు.
ఒప్పదంపై భారత ప్రభుత్వం తరఫున శ్రీ మహాపాత్ర, నాగాలాండ్ ప్రభుత్వం తరఫున ఆ రాష్ట్ర విద్యాశాఖ ముఖ్య డైరెక్టర్ శ్రీ. శానవాస్ సి, ప్రపంచబ్యాంక్ తరఫున బ్యాంక్ భారత దేశ డైరెక్టర్ శ్రీ జునైద్ అహ్మద్ సంతకాలు చేశారు.
ప్రస్తుతం నాగాలాండ్ విద్యారంగంలో సమస్యలను ఎదుర్కొంటున్నది. మౌలిక సదుపాయాల కొరతతో విద్యార్థులు, బోధనలో నైపుణ్యాలను మెరుగుపరచుకునే అంశంలో ఉపాద్యాయులు సమస్యలను ఎదుర్కొంటున్నారు. దీనితో పాటు విద్యావ్యవస్థలో సామాజిక భాగస్వామ్యం కొరవడింది. కోవిడ్-19 తో ఈ సమస్యలు మరింత జటిలం కావడంతో విద్యావ్యవస్థ ఒత్తిడికి గురై గాడి తప్పింది.
భారతదేశంలో పాఠశాలలకు వెళ్తున్న విద్యార్థుల సంఖ్య గత కొన్ని సంవత్సరాలుగా మెరుగుపడిందని శ్రీ. శానవాస్ సి తెలిపారు. భవిష్యత్ అవసరాలు, ఉపాధిరంగ అవసరాలను దృష్టిలో ఉంచుకొని విద్యా ప్రమాణాలను మెరుగుపరచవలసి ఉంటుందని అన్నారు. రాష్ట్రంలో విద్యారంగాన్నిమెరుగుపరచడానికి నాగాలాండ్ ప్రభుత్వం అమలు చేస్తున్న కార్యక్రమాలను పటిష్టంగా అమలు చేయడానికి ఈ ప్రాజెక్ట్ అవకాశం కల్పిస్తుందని ఆయన అన్నారు.
నాగాలాండ్ లో విద్యారంగ నిర్వహణ సమాచార వ్యవస్థను  బలోపేతం చేయడం వల్ల విద్యా వనరులు మరింత ఎక్కువగా అందుబాటులోకి రాడానికి, ఉపాధ్యాయులు విద్యా యాజమాన్యాల పనితీరు సమీక్షకు అవకాశం కలిగి విద్యారంగాన్ని మరింత సమర్ధంగా నిర్వహించడానికి అవకాశం కలుగుతుంది.
విద్యారంగ ప్రక్షాళన, విద్యా రంగాన్ని పటిష్టం చేయడానికి నాగాలాండ్ ప్రభుత్వం అమలు చేస్తున్న కార్యక్రమాలు మరింత సమర్ధంగా అమలు కావడానికి ఈ ప్రాజెక్ట్ దోహదపడుతుందని విద్యా నిపుణుడు, ప్రాజెక్టును అమలు చేయడానికి ప్రపంచ బ్యాంక్ నియమించిన బృంద నాయకుడు శ్రీ కుమార్ వివేక్ అన్నారు. విద్యార్థులను దృష్టిలో ఉంచుకుని బోధనా విధానాలను ఆధునిక విధానాలతో భవిష్యత్ అవసరాలకు అనుగుణంగా ప్రాజెక్టును రూపొందించామని వివరించారు.
ప్రాజెక్టులో భాగంగా నాగాలాండ్ లో వున్న 44 హయ్యర్ సెకండరీ పాఠశాలలను అన్ని సౌకర్యాలతో బోధనకు అనుగుణంగా అభివృద్ధి చేస్తారు.
ఇంటర్నేషనల్ బ్యాంక్ ఫర్ రీకన్ స్ట్రక్షన్ అండ్ డెవలప్ మెంట్  మంజూరు చేసిన 68 మిలియన్ అమెరికా డాలర్ల రుణ కాలపరిమితి అయిదు సంవత్సరాల గ్రేస్ పీరియడ్ తో సహా 14.5సంవత్సరాలుగా ఉంటుంది.